มูลนิธิอายิโนะโมะโต๊ะ มอบทุนศึกษาต่อปริญญาโท ณ ประเทศญี่ปุ่น
มูลนิธิอายิโนะโมะโต๊ะ มอบทุนศึกษาต่อปริญญาโท ณ ประเทศญี่ปุ่น เมื่อเร็วๆ นี้
30 ก.ย. 2562

มร.ทะคากิ อะระชิดะ รองกรรมการผู้จัดการใหญ่ บริษัท อายิโนะโมะโต๊ะ (ประเทศไทย) จำกัด เป็นประธานในพิธีมอบทุนการศึกษาภายใต้โครงการ “Ajinomoto Scholarship for ASEAN+ONE International Students” ประจำปีการศึกษา 2563 แก่ ลลิตา จันทร์เทียน นักศึกษาจากสาขาเทคโนโลยีชีวภาพ คณะวิทยาศาสตร์ มหาวิทยาลัยมหิดล เพื่อศึกษาต่อระดับปริญญาโท ด้านวิทยาศาสตร์ชีวภาพและเทคโนโลยีชีวภาพ บัณฑิตวิทยาลัยวิทยาศาสตร์ เกษตรชีวภาพ ณ มหาวิทยาลัยนาโกยา ประเทศญี่ปุ่น รวมมูลค่าทุนตลอดการศึกษากว่า 10 ล้านเยน หรือประมาณกว่า 3 ล้านบาท
ทั้งนี้ มูลนิธิอายิโนะโมะโต๊ะ ประเทศไทย ก่อตั้งในปี พ.ศ. 2519 มีวัตถุประสงค์เพื่อช่วยเหลือสังคมไทยในด้านการศึกษา สำหรับทุนการศึกษาโครงการนี้ มูลนิธิอายิโนะโมะโต๊ะ ร่วมกับ มูลนิธิทุนการศึกษาอายิโนะโมะโต๊ะ ประเทศญี่ปุ่น เพื่อดำเนินโครงการมอบทุนการศึกษา ภายใต้ชื่อโครงการ “Ajinomoto Scholarship for ASEAN+ONE International Students ตั้งแต่ปีการศึกษา 2553 ซึ่งเป็นทุนให้เปล่าและไม่มีข้อผูกมัด เพื่อศึกษาต่อในระดับบัณฑิตศึกษา ณ ประเทศญี่ปุ่น อย่างต่อเนื่องเป็นปีที่ 11
โดยพิธีมอบทุนจัดขึ้น ณ บริษัท อายิโนะโมะโต๊ะ (ประเทศไทย) จำกัด สำนักงานใหญ่ถนนศรีอยุธยา กรุงเทพฯ เมื่อเร็วๆ นี้